open-index/open-wikipedia-markdown huggingface dataset:
KNM

**KNM** er forkortelse for *Kongelig Norske Marine* og betegnet enheter tilhørende Marinen. 

Prefikset «KNM» foran fartøynavn ble først tatt i bruk i 1946.

KNM «Harald Hårfagre» er f.eks. Marinens øvingsavdeling på Madla, mens KNM «Skjold» er navn på Marinens første missiltorpedobåt i Skjold-klassen. 

Når norske marinefartøyer skal omtales på engelsk, blir prefikset HNoMS brukt. Det står for *His Norwegian Majesty's Ship*. Når prinsesse Ingrid Alexandra blir regjerende dronning, vil det automatisk stå for *Her Norwegian Majesty's Ship*.

I Kystvakten blir prefikset KV brukt. Når norske kystvaktskip skal omtales på engelsk blir prefikset NoCGV brukt. Det står for *Norwegian Coast Guard Vessel*.

## Referanser
HMS (andre betydninger)

Forkortelsen HMS kan bety:

* *Hans Majestäts Skepp* eller *Hennes Majestäts Skepp*, betegnelse som brukes på skip i den svenske flottan.
* HM Ship (*Her Majesty's Ship* eller *His Majesty's Ship*), betegnelse som brukes på skip i den britiske marine.
* Helse, miljø og sikkerhet
* Hjelpemiddelsentral
Gneisenau

Gneisenau, tysk navn brukt på personer og skip:

Personer med etternavnet **Gneisenau**:

* August Graf Neidhardt von Gneisenau – prøyssisk generalfeltmarskalk og greve
* August Wilhelm Neidhardt, kalt “von Gneisenau”, far til generalfeltmarskalk Gneisenau

**Gneisenau** heter også et **slott** i Østerrike:
* Schloss Gneisenau – i Østerrike

Etter greve Neidhardt von Gneisenau ble flere krigsskip oppkalt:

* SMS «Gneisenau» – krigsskip i den tyske keiserlige marine
* «Gneisenau» – slagskip i den tyske Kriegsmarine, søsterskipet til «Scharnhorst»
Våler

**Våler** kan vise til:
* Våler (Østfold), kommune i Østfold
* Våler (Innlandet), kommune i Solør i Innlandet
Mads Wiel

**Mads Truelsen Wiel** (født 18. mars 1791 i Fredrikshald, død 25. november 1835) var en norsk handelsmann og industrigründer.

Mads Wiels far var en velstående kjøpmann, skogeier, trelasthandler, sagbrukeier og skipsreder, og sønnen arvet en omfattende forretningvirksomhet bare 16 år gammel: en stor bygård, løkker, sjøbu, arbeiderbrakker og mindre husværer, lastetomter, sagbruk, møller, gårder og to skip, samt et repslageri og et tobakkspinneri.

I 1812 dro Mads Wiel til København. Der fikk han høre at det gjeldende importforbudet på bomull skulle oppheves. Straks etter kontaktet han mekanikeren og industrispionen Charles Axel Nordberg og bestilte et komplett bomullspinneri og noen vevemaskiner. I 1814 forsøkte Wiel å frakte maskineriet til Norge med sitt eget skip, men skipet og lasten ble konfiskert av svenskene. Først i 1815 kom produksjonen ved bomullsspinneriet i Tistedal/Tistedalen i gang, men da også med kongelig privilegium fra den nye unionskongen i Sverige. Spinneriet blir regnet som den første mekaniske industrivirksomheten i Norge. De første årene ble maskinen drevet med mekanisk kraftoverføring fra Tistafossen. Senere ble det elektrifisert. Spinneriet ble lagt ned i 1971.

Wiel tjente aldri mye penger på industriproduksjonen. Markedet var ennå ikke modent for industriprodukter, og driften lå ofte nede i de første årene. 

Wiel var en av de 41 ledende norske borgere som bidro til å gjøre opprettelsen av Det Kongelige Frederiks Universitet (Universitetet i Oslo) mulig gjennom donasjoner.

## Referanser


## Eksterne lenker
* Mads Wiel fra Norsk biografisk leksikon
Seiner Majestät Schiff

Forkortelsen **S.M.S.** eller **SMS** står for **Seiner Majestät Schiff** og ble benyttet om skip i den keiserlige tyske marine og i Østerrike-Ungarns marine. Kan sammenliknes med det britiske HMS (His/Her Majesty's Ship) og det norske KNM.
EF (andre betydninger)

**EF** eller **Ef** kan sikte til
*Det europeiske fellesskap (**EF**)
*Ejeksjonfraksjon – en målevariabel for hjertets pumpeevne
*exafarad (**EF**) &ndash; en SI-enhet for kapasitans lik 1018 farad
*EF Education(**EF**) Utvekslingsorganisjon.
*Forkortelse for Paulus' brev til efeserne, bok i Bibelen
*EF-skalaen (Utvidet Fujitaskala), en skala som måler tornadoers styrke på.
Torger Ødegaard

**Torger Ødegaard** (født 1966) er rådmann i Hole kommune (2016–) og tidligere politiker (H). Han var fra 1. mai 2014 til 5. november 2014 direktør ved Lovisenberg Diakonale Sykehus i Oslo. Han var Oslos byråd for eldre og bydelene 2001–2002, byråd for velferd og sosiale tjenester 2002–2003, byråd for utdannelse 2003–2013 og byråd for finans 2013–2014. Han hadde også ansvar for kultur 2003–2011 og for barnehager 2013–2014.

På byrådets initiativ ble Bogstad skole i Oslo innviet som Norges første OPS-skole. I perioden har han også arbeidet for opprettelsen av eliteklasser, og fikk i 2009 gjennomslag for en ballettlinje ved Ruseløkka ungdomsskole, og i 2011 for en eliteklasse for musikktalenter ved Majorstuen skole. Han har også gjort seg bemerket som motstander av obligatorisk, skriftlig opplæring i sidemål i Oslo-skolen. På kultursiden har han blant annet stått bak planene om å flytte Munchmuseet og Deichmanske bibliotek til Bjørvika, og bygget og finansiert Schous kulturbryggeri på Grünerløkka.

Før han ble byråd i 2001, var han informasjonssjef i Stor-Oslo Lokaltrafikk AS. I slutten av 1990-årene var Ødegaard både stabssjef og byrådssekretær for presse og informasjon for byrådslederne Fritz Huitfeldt og Erling Lae samt politisk rådgiver for Oslo Høyres leder, Jon Lyng.

Ødegaard kommer fra Langesund i Telemark, som sønn av en industriarbeider, og har bodd i Oslo siden 1987. Han er utdannet cand.mag. med statsvitenskap, sosialøkonomi og idéhistorie fra Universitetet i Oslo.

## Referanser
Carl XVI Gustaf av Sverige

**Carl Gustaf Folke Hubertus** (født 1946) er siden 1973 konge av Sverige. Han er den 7. monark av Bernadotteslekten på den svenske trone. Kongen bor på Drottningholm slott ved Stockholm.

Carl Gustaf er sønn av prins Gustaf Adolf av Sverige og Sibylla av Sachsen-Coburg-Gotha. Han var vel ett år gammel da faren omkom i en flyulykke. Da han var fire år opplevde han at oldefaren kong Gustaf V døde. Farfaren, Gustaf VI Adolf, overtok da som konge. Da bestefaren døde 15. september 1973, overtok Carl Gustav tronen.

Den 19. juni 1976 giftet han seg med den brasiliansk-tyske Silvia Sommerlath.

Han ble i 1974 tildelt storkors med kjede av St. Olavs Orden i anledningen med sitt statsbesøk i Norge. I 1993 mottok han Den hvite ørns orden fra Polens president.

Hans fritidsinteresser er blant annet jakt og biler.

## Barn
Kong Carl Gustaf og dronning Silvia har tre barn:

# Kronprinsesse Victoria, hertuginne av Västergötland (født 1977).
# Prins Carl Philip, hertug av Värmland (født 1979).
# Prinsesse Madeleine, hertuginne av Hälsingland og Gästrikland (født 1982).

## Stamtavle

## Galleri

Fil:Royal Monogram of King Carl XVI Gustaf of Sweden.svg|Kong Carl XVI Gustafs monogram
Fil:Dual Cypher of King Carl XVI Gustaf and Queen Silvia of Sweden, Variant.svg|Kong Carl XVI Gustaf og Dronning Silvias fellesmonogram

Fil:Carl XVI Gustaf of Sweden ca 1950.JPG|Prins Carl Gustaf, ca. 1950
Fil:Crown Prince Carl Gustaf 1964.jpg|Prins Carl Gustaf, 1964
Fil:Carl XVI Gustaf i generalsuniform MILIF.001304.jpg|Med generalsuniform, ca. 1973
Fil:King Carl XVI Gustaf at National Day 2009 Cropped2.jpg|Kong Carl XVI Gustaf, 2009
Fil:Carl XVI Gustaf of Sweden 2018 (42282165922) (cropped).jpg|Kong Carl XVI Gustaf, 2018


## Referanser


## Eksterne lenker

* 
* 
*
Prostata

Mannens kjønnsorganer 1. Urinblære, 2. Kjønnsbeinet, 3. Penis, 4. Svamplegemet, 5. Glans penis, 6. Forhuden, 7. Urinrørsåpningen, 8. Colon sigmoideum, 9. Endetarm, 10. Sædblære, 11. Ductus ejaculatorius, 12. **Prostata**, 13. Cowpers kjertel, 14. Endetarmsåpning, 15. Sædleder, 16. Bitestikkel, 17. Testiklene, 18. Pungen

**Prostata** (norsk: *blærehalskjertel*) er en kjertel hos menn og hanndyr, beliggende under urinblæren og rundt urinrørets øverste del. Kjertelen produserer et sekret som inngår i sædvæsken. Prostatasekretet blir blandet med spermiene. Væsken rommer blant annet næring til sædcellene, slik at de kan svømme hele veien for å befrukte eggcellen.

Akutt prostatitt er en betennelse i prostatavevet som kan berettige antibiotikabehandling over noen uker. Kronisk prostatitt er en tilstand som vanligvis ikke behandles med antibiotika. Et aktivt seksualliv/masturbasjon fremmer slimavgang fra prostata, og kan muligens på denne måten forebygge tendensen til kronisk prostatabetennelse.

De vanlige prostataproblemene er resultat av at kjertelen vokser, hyperplasi, såkalt godartet prostataforstørrelse, ved høy alder hos individet. Slik vekst er vanlig hos voksne menn og han-hunder. Fire av fem menn over 60 år har forstørret prostata i større eller mindre grad. Hos enkelte begynner kjertelen å vokse allerede i slutten av 40-årene eller begynnelsen av 50-årene, men det er mest vanlig at dette skjer i 60-70-årsalderen.

Dette forårsaker :
* hyppig vannlatning
* hesitasjon, det tar tid før urinen begynner å renne ved vannlatning
* dårlig kraft på strålen
* etterdrypp, det tar lang tid før urinen slutter å dryppe etter vannlatning

Prostata kan undersøkes ved rektaleksplorasjon, det vil si at undersøkeren har en finger i pasientens endetarm. Siden prostata ligger like foran endetarmen, kan undersøkeren vurdere:
* er prostata forstørret, når undersøkeren opp til kjertelens øvre kant?
* er kjertelens midtfure intakt?
* er kjertelen øm?
* er kjertelens konsistens normal; kjennes det kuler?
Rektaleksplorasjon er også en god undersøkelse for å oppdage endetarmskreft.

Proscar er en medisin som for noen kan bedre vannlatningsplagene en periode.
Når pasienten må opp for å late vannet 3-4 ganger hver natt, er det aktuelt med operasjon.

Tidligere ble prostataforstørrelse operert ved å åpne kirurgisk lavt på bukveggen og framsiden av blæra og skrelle ut prostata fra innsiden.
Ved TUR, transuretral reseksjon, føres et instrument med en metallslynge inn i urinrøret. Det settes strøm på slyngen og den trekkes litt ut. Da brennes det vekk litt vev rundt urinrøret, og det blir betydelig bedre plass for urinen igjennom kjertelen.

## Se også
* Prostatakreft
* Godartet prostataforstørrelse

## Referanser


## Eksterne lenker
*  Prostata-relaterte dokument i  Pasienthåndboka.no
* Bjørklund G. Prostatitt. Sunnhetsbladet 1993; 113, nr. 1: 20, 30.
«Altmark»

**«Altmark»** var et militært tysk tankskip (oljetanker) og forsyningsskip, ett av fem i klassen *Dithmarschen*, bygget mellom 1937 og 1939 hos Howaldtswerke i Kiel. De andre fire var: «Dithmarschen», «Westerwald» (omdøpt til «Nordmark»), «Franken» og «Ermland». I alt ni var bestilt, men kun fem ble ferdigstilt.

## Første oppdrag
Høsten og vinteren 1939 fungerte «Altmark» som militært støtteskip til krysseren «Admiral Graf Spee», et tysk lommeslagskip som jaktet på allierte handelsskip i Sør-Atlanteren. «Altmark» plukket opp overlevende fra de skipene som  «Graf Spee» senket. Da «Graf Spee» ble selv senket utenfor Montevideo, seilte «Altmark» tilbake mot Tyskland under varierende identiteter med 300 britiske fanger om bord, blant annet seilte det en stund under norsk flagg.

## «Altmark»-saken

Den 16. februar 1940, på vei tilbake fra Atlanterhavet med 300 fanger om bord, ble Altmark bordet i Jøssingfjorden av britiske styrker fra jageren HMS «Cossack». Alle de britiske fangene ble satt fri. «Altmark» grunnstøtte i et forsøk på å renne HMS «Cossack» i senk. Syv tyske sjømenn mistet livet etter å ha blitt beskutt av britene:

*Fritz Bremer (26 år)
*Ernst Meyer (24 år)
*Waldemar Path (26 år)
*Walter Rothe (36 år)
*Fritz Schürmann (23 år)
*Hans Steffen (41 år)
*Otto Stender (41 år)

I tillegg døde Hans Berndsen etter å ha falt i vannet.

## Nytt navn – ny kaptein
Skipet ble omdøpt til «Uckermark» 6. august 1940. Det ble så brukt til det den var bygget for og fungerte som forsyningsskip og speiderskip  for en skvadron under ledelse av admiral Günther Lütjens, med blant annet søsterskipene  slagkrysserne  «Scharnhorst» og «Gneisenau» mellom januar og mars 1941.

9. september 1942 seilte hun fra Frankrike med kursen mot Japan, lastet med vegetabilsk olje og bensin. Hun fungerte som forsyningsskip for handelsskipet «Michel» (HSK-9). Hun ankom Yokohama 24. november samme år. Hun skulle så følge det tyske skipet «Thor» som angrep handelsskip i Det indiske hav og den vestlige delen av Atlanterhavet. Hun ble derfor ankret opp ved siden av «Thor» 30. november i Yokohama, og det australske passasjerskipet Nankin, som «Thor» hadde kapret underveis på ruten mellom Fremantle i Australia og Colombo på Ceylon.

Mens mannskapet var til lunsj, eksploderte «Uckermark», og tok med seg «Thor» og «Nankin» til bunns. Man antar at arbeid ved oljetankene antente gass etter bensinen som ble fraktet. 53 av mannskapet omkom, og skipet ble totalvrak. Noen av de overlevende ble sendt tilbake til Frankrike med skipet «Doggerbank». Disse omkom da skipet ble feilaktig senket av den tyske undervannsbåten U-43 3. mars 1943.

## Kapteiner
*Heinrich Dau, 14. november 1938 – 5. august 1940
*Walther von Zatorski, 6. august 1940 – 30. november 1942

## Referanser


## Litteratur
*Berglyd, Jostein: *Dramaet i Jøssingfjorden: Altmark-affæren februar 1940*, 2008 ISBN 9788205385061
*Will & Robert Jackson: The Navy's here!: The Altmark affair, Frischauer, 1955
*Richard Wiggan: *Hunt the "Altmark"*, 1990 ISBN 9780709042549

## Eksterne lenker
* German-Navy.de – Uckermark
Storadmiral

**Storadmiral** (tysk: *Großadmiral*) var tidligere den høyeste tjenestegrad i den tyske marine. Den tilsvarte generalfeltmarskalk i hæren og flyvåpenet (Heer og Luftwaffe). Disse gradene brukes bare i krigssituasjon.

Den høyeste graden i den tyske marinen idag er admiral.

## Referanser
Altmark

:*For det tyske skipet, se: [[«Altmark»]]*
**Altmark** er et historisk område som utgjør omtrent den nordlige delen av den tyske delstaten Sachsen-Anhalt. Den er et gammelt brandenburgisk stamland, og var opprinnelig som Nordmark (frem til det 14. århundre) et grevskap under hertugdømmet Sachsens beskyttelse.

## Bildegalleri

Fil:Stendal-roland.jpg|Roland i Stendal
Fil:Arendsee2.jpg|Arendsee
Fil:Salzwedel Fachwerk.jpg|Bindingsverkshus i Salzwedel
Fil:Tangermünde Elbtor.jpg|Tangermünde Elbtor


## Eksterne lenker
*
Tsjornobyl

**Tsjornobyl**, eller **Tsjernobyl**, er en by i Ukraina. Byen ligger i Kyiv oblast og er en av de eldste byene i Ukraina. Avstanden fra Tsjornobyl til Kyiv er 82 km. Byen er kjent for sin nærhet til Tsjernobyl kjernekraftverk som ligger 18 km nord for byen. Byen Pripjat ligger 20,5 kilometer unna, ble evakuert i 1986 og er øde den dag i dag. Også Tsjornobyl ble fraflyttet og i dag bor det bare rundt 550 innbyggere i byen, i motsetning til 13&nbsp;500 før evakueringen. De fleste som bor i Tsjornobyl bor der midlertidig ettersom det i utgangspunktet ikke er lov å bo her permanent. Et fåtall eldre har fått lov å flytte tilbake til byen. Tsjornobyl har mottatt minst radioaktivt avfall i forhold til andre byer rundt atomkraftverket. Det er en av de grunnene til at det er mulig for folk å bo der i kortere perioder.

## Se også
* Tsjornobyl kjernekraftverk
* Tsjornobyl-ulykken

## Fotnoter

## Referanser


## Eksterne lenker
*
HMS «Cossack»

**HMS «Cossack»** var en britisk jager av Tribal-klassen. Den er mest kjent for bordingen, for å frigi britiske fanger, av det tyske hjelpeskipet «Altmark» i Jøssingfjorden i Norge 16. februar 1940.

Etter «Altmark»-saken tok HMS «Cossack» del i det andre slaget om Narvik og jakten og senkingen av «Bismarck».

21. oktober 1941 ble HMS «Cossack» truffet av en torpedo fra den tyske ubåten U-563, mens hun eskorterte en konvoi fra Gibraltar til Storbritannia. Hun ble deretter forsøkt tauet tilbake til Gibraltar for reparasjon, men på grunn av dårlig vær mislyktes tauingen og HMS «Cossack» sank 27. oktober. 159 av mannskapet omkom.

## Referanser


## Eksterne lenker

*
753 f.Kr.

## Begivenheter
* 21. april - Roma ble grunnlagt av Romulus og Remus, ifølge tradisjonen
* Den romerske kalender ble innført
* Starten av Ab urbe condita-kalenderen, som refererer til grunnleggelsen av Roma
390 f.Kr.

## Begivenheter
*Roma ble herjet av gallerne. Mesteparten av det skriftlige materialet i byen gikk tapt.
Viggo Hansteen

**Harald Viggo Hansteen** (1900–1941) var en norsk jurist og LO-ansatt. Han huskes særlig fordi han sammen med klubbformann Rolf Wickstrøm ble henrettet av de tyske okkupasjonsmyndighetene 10. september 1941.

Hansteens enke Kirsten Hansteen ble i Einar Gerhardsens samlingsregjering i 1945 Norges første kvinnelige statsråd. Hans oldefar var Christopher Hansteen, hans onkel var Kristofer Hansteen, grandtanten var Aasta Hansteen, og selv var han svoger til Karl Evang.

## Liv og virke
Som student var han med i etableringen av Mot Dag. Da samarbeidet mellom Mot Dag og Norges Kommunistiske Parti opphørte i 1929 ble han værende i NKP.  Han ble høyesterettsadvokat i 1933 og juridisk konsulent for LO fra 1936.  

Etter den tyske okkupasjonen ble LOs lovlig valgte leder Konrad Nordahl avsatt og Jens Tangen innsatt som ny leder. Hansteen medvirket sterkt til å avverge Nasjonal Samlings forsøk på å vinne kontroll over LO.

I september 1941 utbrøt det en spontan streik blant arbeidere i Oslo, kjent som melkestreiken. Streiken ble utløst ved at matforsyningene under den tyske okkupasjonen ble stadig dårligere, og da melk til arbeidsplassene uteble mandag 8. september 1941 gikk arbeiderne ved flere bedrifter spontant hjem. Dagen etter, 9. september, streiket om lag 25&nbsp;000 arbeidere i Oslo. Om lag en måned før streiken hadde den tyske administratoren i Norge, rikskommissær Josef Terboven, kunngjort at streik ville føre til unntakstilstand og standrett.

Da streiken var et faktum slo de tyske okkupasjonsmyndighetene raskt til. Josef Terboven holdt sitt ord og erklærte unntakstilstand i Oslo og Aker. De arresterte Hansteen og klubbformann Rolf Wickstrøm. Hansteen ble sammen med Wickstrøm henrettet den 10. september 1941 under unntakstilstanden som fulgte melkestreiken. Henrettelse ble ledet av Oscar Hans.

På retterstedet, Oslo Østre skytterlags bane på Årvoll i Oslo, ble det i  september 1946 reist en bauta i granitt med bronserelieffer. Bautaen er utført av Nic Schiøll. Den har følgende inskripsjon: «Viggo Hansteen, Rolf Wickstrøm. De første offer i Norges frihetskamp 1940–45. Skutt av tyskerne 10. september 1941». Viggo Hansteen er også minnet ved at en parsell av Ring 3, Store ringvei rundt Oslo, fra Smestadkrysset til Slemdalsveien bærer hans navn. Hansteen og Rolf Wickstrøm er gravlagt på Vår Frelsers gravlund. Viggo Hansteen og Rolf Wickstrøm har også fått to parallelle gater i Lillestrøm og i Kongsten Haveby i Fredrikstad oppkalt etter seg.

## Referanser


## Litteratur

* Harald Berntsen, *To liv - én skjebne : Viggo Hansteen og Rolf Wickstrøm*, Aschehoug, Oslo, 1995 ISBN 82-03-26002-0 (Ebok fra bokhylla.no)
* Politiske taler av Viggo Hansteen, virksommeord.uib.no
* Nordahl Griegs minnedikt «Viggo Hansteen», publisert i samlingen *Friheten* (1944), Bergen Offentlige Bibliotek
* «Bekransning av Viggo Hansteens og Rolf Wickstrøms gravsted», statsminister Gro Harlem Brundtlands tale ved bekransning av Viggo Hansteens og Rolf Wickstrøms gravsted på Vår Frelsers gravlund i Oslo, 17. mai 1995

## Eksterne lenker
* 
*  Bilder av Viggo Hansteen, Oslo Museum
Rolf Wickstrøm

**Rolf Wickstrøm** (1912–1941 i Oslo) var en norsk fagforeningsleder. Den tyske okkupasjonsmakten under andre verdenskrig i Norge arresterte Wickstrøm sammen med kommunisten og LO-advokaten Viggo Hansteen og henrettet begge dagen etter.

## Annen verdenskrig: Melkestreiken i Norge
Rolf Wickstrøm, født 9. desember 1912 i Kristiania (dagens Oslo), død 10. september 1941 i Oslo, var en norsk fagforeningsleder.
Rolf Wickstrøm var fra januar 1940 hovedtillitsvalgt ved Skabo Jernbanevognfabrikk i Oslo. 

I september 1941 utbrøt det en spontan streik blant arbeidere i Oslo, kjent som melkestreiken. Streiken ble utløst ved at matforsyningene under den tyske okkupasjonen ble stadig dårligere, og da melk til arbeidsplassene uteble mandag 8. september 1941 gikk arbeiderne ved flere bedrifter spontant hjem.

Dagen etter, 9. september, streiket om lag 25&nbsp;000 arbeidere i Oslo. Om lag en måned før streiken hadde den tyske administratoren i Norge, rikskommissær Josef Terboven, kunngjort at streik ville føre til unntakstilstand og standrett.

### Arrestasjon, henrettelse
Da streiken var et faktum slo de tyske okkupasjonsmyndighetene raskt til. Josef Terboven holdt sitt ord og erklærte unntakstilstand i Oslo og Aker. De arresterte klubbformann Wickstrøm og LOs advokat (og faktiske leder) Viggo Hansteen.

Som en maktdemonstrasjon overfor Landsorganisasjonen (LO) ble Wickstrøm og Hansteen dømt og henrettet 10. september 1941, samme dag som unntakstilstanden etter melkestreiken ble innført, noe historiker Harald Berntsen har omtalt som et eksempel på terrorisme. Begge likene ble dumpet. De ble ikke funnet før etter krigen og flyttet til Vår Frelsers gravlund i Oslo. 

På retterstedet, Østre skytterlags bane på Årvoll i Oslo, ble det i 1948 reist en bauta i granitt med bronserelieffer. Bautaen er utført av Nic. Schiøll. Den har følgende inskripsjon: «Viggo Hansteen, Rolf Wickstrøm. De første offer i Norges frihetskamp 1940&ndash;45. Skutt av tyskerne 10. september 1941.»

Han etterlot seg kona Signe (1913–1996) og sønnen Tore (født 1938), som etter krigen ble satt bort til slektninger.

Rolf Wickstrøm er også minnet ved at en parsell av Ring 3, Store ringvei rundt Oslo, fra Sognsveien til Grefsenveien heter Rolf Wickstrøms vei. Viggo Hansteen og Rolf Wickstrøm har også fått to parallelle gater i Lillestrøm og i Kongsten Haveby i Fredrikstad oppkalt etter seg.

## Referanser


## Litteratur
* Harald Berntsen, *To liv - én skjebne : Viggo Hansteen og Rolf Wickstrøm*, Aschehoug, Oslo, 1995 ISBN 82-03-26002-0 (Ebok fra bokhylla.no)
* «Rolf Wickstrøm», fra *[[Norsk biografisk leksikon]]*

## Eksterne lenker
* Viggo Hansteen og Rolf Wickstrøm gravlegges (1945), fra YouTube
Simoni

**Simoni** er innenfor kristendom kjøp og salg av kirkelige embeter eller stillinger. Navnet kommer fra Simon Magus, som i Apostlenes gjerninger (8, 18-24) forsøker å kjøpe makten til å utføre mirakler fra disiplene.

I middelalderen forårsaket sammenblandingen mellom kirkelig og verdslig autoritet store problemer med simoni, da mange gjorde karriere gjennom å kjøpe seg et kirkelig embete. Verdslige herskere utnyttet også muligheten til å plassere lojale personer i embeter gjennom bestikkelser.

Simon Magus' forsøk ble avvist. Simoni har alltid vært forbudt innenfor den kristne kirke, men til tross for dette ble simoni relativt vanlig innen den katolske kirke i det 9. og 10. århundre. På Første Laterankonsil i 1123 ble dette forbudet fornyet i Den katolske kirke. I de fleste andre kirker finnes det også klare regler som forbyr fenomenet. Etter det 16. århundret ble det ganske sjeldent.

## Referanser


## Eksterne lenker
*
Nizza

**Nizza** kan vise til:

* Nice, den femte største byen etter befolkning i Frankrike
* Nizza Monferrato, en by og en kommune i provinsen Asti i regionen Piemonte i det nordlige Italia

## Se også

* Nizwa
* Ponte Nizza
Cavour

**Cavour** har flere betydninger:
* Camillo Benso di Cavour, en italiensk politiker fra Piemonte
* Cavour (Piemonte), en kommune i storbyområdet Torino i regionen Piemonte i det nordlige Italia
Sovjetunionens flagg

**Sovjetunionens flagg** bestod av et helt Rødt flagg med en hammer i kors over en sigd og en rød stjerne i øvre hjørne nærmest stangen. Hammeren symbliserte nasjonens industriarbeidere, mens sigden symboliserte landbruksarbeiderne. Den røde stjernen symboliserte Det sovjetiske kommunistpartiet.

Det første offisielle sovjetiske flagg ble godkjent i juli 1923. Flaggets lengde var fire ganger dets høyde, og bestod av et rødt flagg med riksvåpenstatsvåpenet i midten. Dette flagget var nasjonalflagget i bare fire måneder og ble erstattet av et offisielt flagg av mer kjent format med hammer og sigd den 13. november 1923. Den 15. august 1980 ble det vedtatt at flagget heretter skulle være helrødt på baksiden, uten hammer, sigd eller andre motiver. Samtidig ble flaggets rødfarge gjort lysere.

Ved oppløsningen av Sovjetunionen 3. desember 1991 opphørte flagget å være et nasjonalflagg.

Sovjetflagget har vært båret i et norsk 17. mai-tog. 17. mai 1945 ytret den britiske kommandanten i Bergen ønske om at britiske gaster fikk delta i prosesjonen, men dette ble avslått, for på selveste frihetsdagen skulle bare norske flagg bæres i festtoget. Befridde sovjetiske krigsfanger deltok imidlertid i hovedprosesjonen gjennom Bergen, og ble hyllet der de gikk under et sovjet-banner.

## Referanser


## Se også
* Hammer og sigd
* Sovjetunionens riksvåpen

## Eksterne lenker
*
Taranto

**Taranto** (latin *Tarentum*, lokal dialekt *Tarde*) er en by i sørlige Italia med 203 257 (2013) innbyggere. Byen er en betydningsfull havneby og er hovedbasen til den italienske marinen. Den er en av Sør-Italias viktigste industribyer.

## Historie
Ifølge romersk mytologi var det sønnen Taras av havguden Neptun som grunnla byen. I virkeligheten ble Taranto (gresk: Τάρας) grunnlagt omkring år 706 f.Kr. av greske innvandrere fra Sparta. Dette var Spartas eneste koloni. Byen var del av det greske kulturområde sør i Italia som kalles Magna Graecia.

I 280-275 f.Kr. utkjempet og tapte Taranto en krig mot Roma. Tarantinerne fryktet den stadige romerske ekspansjon, og hadde tilkalt hjelp fra kong Pyrrhos av Epiros.

Byens vernehelgen er den irske misjonsbiskop Catald (død ca. 685, og byens domkirke, innviet i 1071, er oppkalt etter ham.

I 927 ble Taranto fullstendig ødelagt av de muslimske sarasenerne, men ble gjenoppbygget i 967 av Nikeforos Phoca. Byen ble erobret av normanneren Robert Guiscard i 1063. Hans sønn Bohemond ble fyrste av Taranto. Etter hans død ga Roger II av Sicilia byen til sin sønn Vilhelm. Keiser Fredrik II av Det tysk-romerske rike bygde borgen Rocca Imperiale på byens høyeste punkt.

Den katolske helgen Egidius Maria Pontillo (1729–1812) var født i Taranto.

Byen hadde alltid pekt seg ut som et strategisk gunstig flåtestøttepunkt, og den franske keiser Napoléon Bonaparte fikk av den grunn utbygd byens havneanlegg. I 1861 igangsatte den italienske regjering en utredning om Tarantos militære egnethet, og i 1864 ble det besluttet at byen skulle få landets tredje marineverft, etter La Spezia og Venezia. Arbeidet på marineverftet ble påbegynt i 1883 og etterhvert bygde det alle slags krigsskip.

12. november 1940 gjennomførte britiske torpedobombere av typen Fairey Swordfish et angrep på den italienske marinen som lå for anker i Taranto havn. De senket tre slagskip og skadet ytterligere tre. Denne aksjonen ble sett på som slutten på slagskipenes dominans på havet. Det spesielle med aksjonen var at britene benyttet seg av  torpedoer som ikke krevde så dypt vann som vanlige flybårne torpedoer. Dette ble tatt til etterretning i det japanske admiralitetet som studerte raidet nøye i sin planlegging av angrepet på Pearl Harbor.

### Tarantella
Edderkoppen *Lycosa tarantula* (tarantella) er oppkalt etter byen Taranto.

## Referanser


## Eksterne lenker
* 
* Offisielt nettsted
* Tarantoturismo.it 
* Filonidetaranto
* Taranto in cartolina
Fairey Swordfish

**Fairey Swordfish** var et britisk torpedobombefly fra andre verdenskrig. Det var allerede utdatert på starten av krigen, men fortsatte som britenes hovedtorpedobomber frem til 1942. Konstruksjonen var tradisjonell med stålrammekonstruksjon dekket med trespanter kledd med seilduk. Med sitt doble vingepar var den langsom, men enkel å fly og svært stabil. Motoren var den driftssikre Bristol Pegasus.

Swordfish ble brukt i mange aksjoner i løpet av krigen, blant annet ved senkingen av det tyske krigsskipet «Bismarck», og under luftangrepet mot den italienske hovedbasen i Taranto.

## Spesifikasjoner (Mk.II)

 
## Referanser


## Eksterne lenker
* Wings Palette-fargelegging
Manu Chao

**Manu Chao** (født 1961; egentlig **José Manuel Tomás Arturo Chao Ortega**, noen ganger kreditert som **Oscar Tramor**) er en fransk sanger. 

Han ble født av spanske foreldre som bodde i Frankrike, og vokste opp i Boulogne-Billancourt og senere i Sèvres, i Paris-området. Han ble tidlig interessert i Chuck Berrys musikk og i spanske revolusjonære sanger, og utviklet en eklektisk musikksmak og -stil. I 1985 var han med i en rock/rhytm'n'blues-gruppe kalt *Hot Pants*. 

Chao var medlem av bandet Mano Negra, som han grunnla sammen med broren Antoine Chao, i perioden 1987–1998. Gruppens første album het "Patchanka", og kom ut i juni 1988. 

Etter at han forlot gruppen, dro Chao til Madrid i Spania. Senere begynte han å samarbeide med latinamerikanske grupper, som *Tijuanano* i Mexico, *Skank* i Brasil og *Todos Tus Muertos* i Argentina. 

Chao synger på fransk, spansk, arabisk, portugisisk, engelsk og wolof. Ofte benytter han flere språk i en sang.

## Diskografi
* *Clandestino* (Virgin – 1998, utgitt på nytt året etter som *Clandestino: Esperando La Ultima Ola...*)
* *...Próxima Estación... Esperanza* (Virgin – 2001)
* *Radio Bemba Sound System* (livealbum) (Virgin – 2002)
* *Sibérie m'était contéee* [sic], (Virgin – 2004)
* *La Radiolina* (utgitt september 2007)

## Referanser


## Eksterne lenker
* 
* 
* 
* 
* Verdensmann og omstreifer
Tegneseriemuseet

**Tegneseriemuseet i Norge** ble opprettet i 1996 av Norsk Tegneserieforum. Museet overtok ansvaret for samlingene fra Tegneserieakademiet etablert 1970 og Det nasjonale Tegneseriearkivet etablert 1987. 

Tegneseriegalleriet i Oslo ble opprettet 20. juni 1996 av Norsk Tegneserieforum, GRAFILLs tegneseriegruppe, landsforeningen Tegneserievennen, Oslo Tegneserieforum og TEGN A/L for å stille ut ny og gammel tegneseriekunst av norske og utenlandske tegneserieskapere sentralt i Oslo. Landets første og eneste rene tegneseriegalleri de første årene. En rekke utstillinger med blant annet Bud Grace med serien *[[Ernie]]*, Don Rosa med De ti avatarene. 

Det var fra år 2000 vært en del av Tegneseriemuseet i Norge, flyttet til Brandbu og forkortet navnet til Tegneseriegalleriet og har en fast utstilling av rundt 75 norske tegneserieskapere. Museet lå i Oslo til 2000, men flyttet så til Brandbu i Gran kommune og har i dag foruten 700 m² med utstillinger, 700 hyllemeter med ca. 200&nbsp;000 objekter.

Norsk Tegneserieforum, Donaldistene, Pirayaklubben i Norge, Tegneserierådet, Tegneseriemuseets Venner, Tegneseriehuset A/L og landsforeningen Tegneserievennen holder alle til i museet. 2001-2008 drevet som privat stiftelse. Inngår fra 1. juli 2008 i offentlige Follo Museum som en avdeling.

## Det nasjonale tegneseriearkivet
Tegneseriearkivet i Oslo ble opprettet av Norsk Tegneserieforum i januar 1986 som nasjonalt informasjons- og dokumentasjonssenter for tegneserier og tegneserielitteratur.  I 1997 ble det innlemmet i tegneseriemuseet. Arkivet er ment å være forsknings- og referansearkiv som står til rådighet for studenter og lærere ved universiteter og høyskoler, og for alle andre som arbeider med tegneserier og tegneserielitteratur. Arkivets oppgave er å samle inn alle tegneserier og all tegneserielitteratur som blir utgitt i Norge samt skandinavisk litteratur om emnet. 

Arkivet samler også internasjonal faglitteratur om tegneserier. I faglitteraturen inngår nyere hovedoppgaver fra norske universiteter og høyskoler, forskningsrapporter med mere. Arkivet skal arbeide for økt informasjon om tegneserier og tegneserielitteratur, og legge forholdene til rette for forskning og undervisning på området.

## Eksterne lenker
* Tegneseriemuseet
Kongo

**Kongo** eller **Congo** har flere betydninger:

## Steder
### I Afrika

*Kongo (elv) &ndash; ei stor elv i det sentrale Afrika.
*Republikken Kongo &ndash; en republikk i Afrika, også kjent som *Kongo-Brazzaville*.
**Fransk Kongo &ndash; (1880–1910) 
*Den demokratiske republikken Kongo &ndash; en republikk i Afrika, også kjent som *Kongo-Kinshasa*, tidligere *Kongo-Léopoldville* (tidligere også kjent som *Zaïre*).
**Fristaten Kongo &ndash; (1885–1908)
**Belgisk Kongo &ndash; (1908–1960) 
**Republikken Kongo (Léopoldville) &ndash; (1960–1964) 
**Zaire &ndash; (1971–1997)
*Kongedømmet Kongo &ndash; (1400–1914) et tidligere kongedømme i Afrika.
*Portugisisk Kongo &ndash; den nåværende angolanske eksklaven Cabinda.
*Kongo (folk) &ndash; et folkeslag i Afrika.
*Kikongo &ndash; et bantuspråk.

### I Japan
*Kongō (fjell) &ndash; et fjell ved Osaka.
*«Kongo» (1877) &ndash; en japansk korvett.
*«Kongo» (1912) &ndash; en japansk slagkrysser.
*Kongō-klassen (1912) &ndash; en japansk slagkrysserklasse.
*«Kongo» (1991) &ndash; en japansk jager.
*Kongō-klassen &ndash; en japansk jagerklasse.
*Kongo &ndash; et annet navn på Yawara, et japansk slagvåpen.

## Underholdning
*Congo (roman) &ndash; en roman av Michael Crichton.
*Congo (film) &ndash; en film basert på boka av Michael Crichton.
*«Congo» &ndash; en sang av Genesis fra 1997.

## Annet
*Blue kongo &ndash; en potetsort.

## Se også
*Congo
Mu isamaa, mu õnn ja rõõm

«**Mu isamaa, mu õnn ja rõõm**» («Mitt fedreland, min lykke og glede») ble antatt til Republikken Estlands nasjonalsang (estisk: *riigihümn* eller *rahvushümn*) i 1920 og 1990 i Den estiske sosialistiske sovjetrepublikk. Mellom 1944 og 1990 hadde sovjetrepublikken en annen sang, *[[Jää kestma, Kalevite kange rahvas]]*, med mer sosialistisk anslag som sin hymne.

Tekstforfatter er Johann Voldemar Jannsen, komponist (1848) er Fredrik Pacius (også stavet Friedrich Pacius). Sangen ble første gang presentert for kor ved Estlands store sangfestival i Tartu i 1869, og ble raskt et symbol på Estlands nasjonale gjenfødelse.

Et interessant aspekt er at Finland benytter samme melodi i sin nasjonalsang.

## Engelsk oversettelse

## Referanser
Hymne til Sovjetunionen

**Hymne til Sovjetunionen**, også kalt **Stalin-hymnen** (russisk: Гимн Советского Союза, Gimn Sovetskogo Soyuza), ble Sovjetunionens nye nasjonalsang den 14. mars 1944, og erstattet dermed den gamle Internasjonalen. Teksten ble skrevet av Sergej Mikhalkov sammen med G. El-Registan og melodien ble komponert av Alexander Alexandrov. Melodien har alltid vært den samme, men selve teksten er blitt endret av Mikhalkov tre ganger gjennom en sekstiårsperiode. Den opprinnelige tekst, som i andre strofe hadde en lovprisning av Stalin, ble omskrevet i 1956 og i 1977.

Etter Sovjetunionens fall i 1991 ble melodien brukt (med ny tekst av Mikhalkov) fra 2000 i Hymne til Den russiske føderasjonen, og er i dag Russlands nasjonalsang. 

Stalin-hymnen er forbudt i noen land som tidligere var okkupert av Sovjetunionen, bl.a. Litauen (fra 2008).

## 1977-versjonen av teksten

## Se også
* DDRs nasjonalsang

## Referanser


## Eksterne lenker
* Russisk versjon - http://www.sovmusic.ru/english/download.php?fname=ussr44
* Engelsk versjon - http://www.sovmusic.ru/english/download.php?fname=ussr_eng
* Flere Sanger – http://english.sovmusic.ru/
Tabulatur

**Tabulatur** er en form for noter, hvor tonen angis ved hjelp av tall, og for enkelte instrumenter ved hjelp av bokstaver, hvor notelinjene viser til instrumentets strenger.

## Hvordan tabulatursystemet praktiseres
Istedenfor fem notelinjer vil vi ved bruk av et slikt noteringssystem se seks tabulaturlinjer for gitar og fire for el-bass (dersom en ikke velger å skrive mellom linjene for å kunne bruke et vanlig melodiskjema). Enkelte foretrekker dessuten å skrive tallene ovenfor linjene istedenfor på disse.

Tabulaturer er i hovedsak kommet til anvendelse for strengeinstrumenter med tverrbånd, som gitar, banjo, salmodikon, langeleik og lutt. Mens noter kun angir tonehøyden, og må tilføyes opplysninger om i hvilken posisjon notene skal spilles, så vil en ved bruk av tabulatursystem kunne vise nøyaktig hvor på gripbrettet det skal spilles. Ved ulike typer åpen stemming, slik det ofte praktiseres på gitar, banjo og lutt, vil eneste brukbare alternativ til å huske det hele utenat være å få notert tonene innenfor et tabulatursystem. 

Denne notasjonsteknikken blir derfor ofte foretrukket av utøverne på de ovennenvte strengeinstrumenter. Det fins imidlertid tabulatursystemer utarbeidet for andre instrumenter også, for eksempel til trommer og keyboard.

## I historisk perspektiv
På eldre tabulaturer forekommer det ofte at noteverdiene ikke er markert. Musikerne må følgelig kjenne melodien for å være i stand til å spille den etter anvisningene. En mulighet er å markere noteverdiene separat med tilleggsnoter plassert over notelinjene, slik som i illustrasjonseksempelet til høyre. Det er imidlertid fullt mulig å gjengi tonenes varighet som ellers, ved bruk av noter og taktstreker, men hel- og halvnoter må naturligvis noteres som flere 1/4-dels noter og knyttes sammen ved hjelp av bindebuer.

Tabulaturer har vært brukt i Europa i hvertfall siden senmiddelalderen. 

## Referanser
Oslospeiderne

**Oslospeiderne** er Norges speiderforbunds krets i Oslo.  Kretsen består av de tre gamle kretsene i Oslo; Oslo Lillomarka krets, Oslo Østmarka krets og Oslo Nordmarka krets, som i juni 2004 slo seg sammen.

## Grupper
Norges speiderforbund har totalt 51 speidergrupper i Oslo. Dessverre er det ikke aktivitet i alle disse, men godt over 30 av dem har aktiviteter i form av møter, turer, leir og lignende. Totalt er det nesten 1500 som er speidere i disse speidergruppene.

Følgende speidergrupper er blant de største i Oslo:
*1.Bekkelaget
*1.Nordstrand 
*17.Oslo
*7.Oslo
*Bøler speidergruppe
*Tåsen
*Kjelsås
*Longship
*1. Haugerud
*4. Oslo speidergruppe

Følgende speidergrupper eksisterer ikke lenger:
*1.Trasop

## Hytteutleie
Oslospeiderne har flere hytter som de leier ut til både speidergrupper, andre organisasjoner og firmaer. Blåhaug er Oslospeidernes hytte ved Sandbakken, rett utenfor Oslo-grensa i Østmarka (Enebakk kommune). Hytta har innlagt vann og strøm, og overnattingskapasitet for inntil 35 personer. Krakosseter er Oslo-speidernes hyttesenter og leirsted i Nittedal. Hyttesenteret består av totalt 5 hytter.

## Eksterne lenker
* 
*
DRM

**DRM** kan vise til:

* Digital rettighetsadministrasjon (*digital rights management*)
* Digital Radio Mondiale
* Direct Rendering Manager
* Deutsche Rallye Meisterschaft
* Deutsche Rennsport Meisterschaft
NT

**NT** og **nT** kan referere til
*Det nye testamente (**NT**)
*nanotesla (**nT**) &ndash; en SI-enhet for magnetisk flukstetthet lik 10−9 tesla
*Microsoft Windows NT (*New Technology*); operativsystem fra Microsoft
*niton (**Nt**); tidligere betegnelse på radon
* Kategori på Norsk rødliste for arter. Betyr: *Nær truet (Near Threatened)*
* Nordjyllands Trafikselskab
Blatt

**Blatt** (eller **Blate**) (arabisk:) er en landsby og kommune i skråningen over Litanidalen som danner en dyp canyon i det sørøstlige Libanon. Landsbyen ligger 3,5 km nord for distriktshovedstaden Marjayoun i guvernmentet Nabatiye. Andre byer i nærheten er Ebel es-Saqi i  sørøst og Kaukaba i nordøst. I 1988 bodde det ca. 800 personer her, hvorav 97&nbsp;% var sjiamuslimer og ca. 3&nbsp;% var kristne.

Under borgerkrigen i Libanon strakte området falangistene kontrollerte seg til landsbyen. Den var del av området Israel okkuperte fra 1982 til 2000, da underlagt General Security Service (GSS, Israels etterretnings- og sikkerhetstjeneste i Sør-Libanon) i El Khiam. 

I 1979 rykket norske FN-soldater fra Norbatt inn i landsbyen, og bataljonens tropp 2 i kompani A ble forlagt her. To norske soldater ble skadet i et minefelt i landsbyen i 1988. I 1993 ble FN-soldaten Gorm Bjørnar Hagen drept av israelske styrker mens han var på patrulje utenfor landsbyen. Gorm Bjørnars minnefond ble brukt til å etablere et barnebibliotek i landsbyen. i 2000 ble en israelsk soldat drept og seks såret av en veibombe utplassert av Hizbollah ved landsbyen.

Under krigen i 2006 ble to hus i landsbyen bombet av israelske styrker. Landsbyen ble rammet under Israels krig med Hizbollah i 2024. 

## Eksterne lenker
*Blat , Localiban

## Referanser
El Hebbariye

**El Hebbariye** er en landsby øst for El Ferdiss i det sørøstlige Libanon. I 1988 da landbyen lå innenfor Norbatts område bodde det ca. 500 personer her. Alle var sunnimuslimer.
El Ferdiss

**El Ferdiss** (فرديس)   er en landsby nord for Rachaya el Foukhar, sydøst for Kaukaba og vest for El Hebbariye i det sørøstlige Libanon.

Under Libanon-konflikten i 1978 etablerte tropp 2 i Norbatts daværende Kompani 1 seg her. I 1988, da landsbyen fortsatt lå innenfor Norbatts område, bodde det ca. 500 personer her. Alle var drusere.

## Eksterne lenker
*Fardis , Localiban
Kfar Hamam

**Kfar Hamam** er en liten kristen landsby sørøst for Rachaya el Foukhar og nordvest for Kfar Chouba i det sørøstlige Libanon.

Kfar Hamam var i 1985/1986 en sunnimuslimsk landsby med moské vis-à-vis Norbatts hovedkvarter 4-12. I 1988, da landsbyen fortsatt lå innenfor Norbatts område, bodde det ca. 300 personer der.
Kaukaba

**Kaukaba** (**Kaoukaba**) er en liten by nordøst for Blatt i det sørøstlige Libanon. I 1988 da byen lå innenfor Norbatts område bodde det ca. 600 personer her. Befolkningen er katolsk, tilhørende den maronittiske kirke. I Kaukaba var Norbatts tropp 1 i kompani 3 forlagt.

Norske FN-soldater fra UNIFIL og PLO-soldater var 9. mai 1978 i kamp ved Kaoukaba.

## Referanser
Kfar Chouba

**Kfar Chouba** er en landsby sørøst for Kfar Hamam i det sørøstlige Libanon.

## Historikk
Landsbyen var en del av Norbatts område frem til UNIFIL ved årsskiftet 1978/1979 måtte gi etter for trusler fra major Saad Haddad og den israelske okkupasjonsstyrken, og trekke seg tilbake fra landsbyen. Norbatt-posisjonen i Kfar Chouba ble beskutt med artilleri av Haddad-styrkene (israelerne), noe som var en viktig årsak til Norbatts utrekning.

I 1986 ble landsbyen igjen inkludert i Norbatts område. Imidlertid var Kfar Chouba i 1988 ikke lenger på listen over byer i Norbatt.

Kafr Chouba var en av de hardest rammede byene i 1996-konflikten med Israel.
GT

**GT** og **Gt** kan sikte til flere ting:

* Det gamle testamentet (**GT**).
* gigatesla (**GT**) &ndash; en SI-enhet for magnetisk flukstetthet lik 109 tesla.
* Guatemala (**GT**) (ISO 3166-1-kode.
* *[[Grand tourer]]* (**GT**); vanlig betegnelse på biler designet for lange turer.
* Gin and tonic
Rachaya el Foukhar

:*En annen artikkel omhandler den større byen [[Rachaya]] noe lenger mot nord*

**Rachaya el Foukhar** er en landsby i Libanon.

"Krukkenes by". Landsbyen har flere kirker, ligger i en vestvendt skråning med en historisk gammel vannpost i nedre del. 

Avstand til Beirut: 115 km. 750 - 950 moh. 

Klima: ved foten av Hermon-massivet og Golan kan det til tider falle noe snø vinterstid. Varme og tildels tørre somre. 

Fauna: krypdyr som kameleoner, ormer og skorpioner (Gul og sort art). 

Flora: Kaktus, sedertrær, dyrkede oliventrær fiken og druer. 

Næringsliv: Tradisjonelt kjent for sine potte- og krukkemakerier. Ellers olivenproduksjon, honning og druebrennevinet "Araq". Religion: Islam, gresk-ortodoks, drusere.

## Norsk nærvær under Libanon-konflikten
Da en UNIFIL-tropp (Tr 1/KP 1) fra NORBATT 1 i 1978 ble forlagt i telt der, var landsbyen forlatt og praktisk talt skutt i ruiner. Troppen kom i kamp og under ild med PFLP-styrker i Rachaya el Foukhar (Kirkegården/vannposten). I tillegg supressiv granat-/bombekaster-ild med tidvis fosfor-ladninger fra Israelsk-støttede kristne falangister som befestet nabobyen Marajoun, under Major Haddads kommando. Nattpatruljering mellom Frdiis og Rachaya el Foukhar.

Relativ stor vaktbelastning, trefninger og vedvarende risiko for beskytning gjennom hele den perioden merket norske soldater for livet, flere kom hjem med PTSD, i svært liten grad fanget opp i Norge etter hjemkomst. PTSD-kompetansen ble betraktelig høynet i ettertid.

Den "Innesluttede gruppen" eller "Reiret" som det også kaltes, en militær styrke under PFLP/PLO som varierte mellom 15 og 60 mann, lå forlagt i slukten litt vest for landsbyen Rachaya el Foukhar.

Gjennom norsk tilstedeværelse over flere år flyttet innbyggerne etterhvert tilbake. Det oppsto sterke vennskapsbånd med den libanesiske lokalbefolkningen, som satte pris på den norske FN-styrken: Dens innsats ble verdsatt og opplevd betryggende for befolkningen, noe som plaketter og minnesmerker vitner om i dag (2024). I nabobyen Ebel es Saqi ligger også "Norway Square". 

Turisme gir et ekstra tilskudd til landsbyens øvrige næringsaktivitet. Rachaya el Foukhar ligger vakkert vestvendt til under Hermon-fjellet og er vel verd et besøk. 

## Referanser


## Eksterne lenker
* https://web.archive.org/web/20180703010443/http://www.rachaya-al-foukhar.com/
* http://www.localiban.org/spip.php?article4311 
* Bok: "Såret soldat": Per Jevne, Trond Haug (2010) - Kapittel: "Lukten av Libanon": https://www.bestselgerklubben.no/_saret-soldat-per-jevne-trond-haug-9788230006672 
* Bok: "i kamp for fred". UNIFIL i Libanon - Norge i UNIFIL 1978-1998. Oppdatert pr 2005. Gazette bok 2005. Wegger Strømmen. Dag Leraand.  ISBN . 495 sider.https://bookis.com/no/books/wegger-strommen-i-kamp-for-fred-unifil-i-libanon-norge-i-unifil-2005
Chebaa

**Cheeba** er en fjellby østfor El Hebbariye og Kfar Hamam på 1300 meters høyde i det sørøstlige Libanon, helt på grensen mot Syria. I 1988 da byen lå innenfor Norbatts område bodde det ca. 12&nbsp;000 personer her, et tall som økte til 17&nbsp;000 om sommeren. 97% var sunnimuslimer og 3% var kristne. 

Cheeba var Norbatts største by, selv om det bare var fast stasjonert rundt 30 norske soldater her.

## Eksterne lenker
* https://web.archive.org/web/20041204131923/http://www.chebaa.org/
Heinrich Mann

**Luiz Heinrich Mann** (født 27. mars 1871 i Lübeck i Det tyske keiserrike, død 11. mars 1950 i Santa Monica i California i USA) var en tysk forfatter, som ulikt 
broren Thomas Mann skrev sterkt samfunnskritiske verk. 

## Liv og virke
### Bakgrunn
Heinrich Mann var sønn av den velstående kjøpmannen Thomas Johann Heinrich Mann og hans tysk-brasilianske hustru Julia da Silva-Bruhns, og var eldstemann i en søskenflokk som også talte Thomas (1875–1955), Julia (1877–1927), Carla (1881–1910) og Viktor (1890–1949).

### I eksil, forfatterskap
På grunn av sine mange utfall mot den framvoksende nazismen i mellomkrigstida, ble Heinrich Mann tvunget til å forlate Tyskland etter Hitlers maktovertakelse. Han slo seg først ned i Frankrike og flyktet videre til USA etter den tyske okkupasjonen av Frankrike.

Manns verk var påvirket av de franske 1800-talls-romanene. Mange tidlige verk er bitende satirer der borgerskapets hykleri og skinnhellighet stilles opp mot en verden av kunst og skjønnhet, inspirert av Friedrich Nietzsche og Gabriele D'Annunzio. I senere verk analyserte Mann autoritære strukturer i Det tyske keiserrike på Vilhelm IIs tid. Resultatet var tre romaner som i dag går under navnet *Kaiserreich-Trilogie*, hvorav den første delen, *[[Der Untertan]]*, regnes som den mest vellykkede. Heinrich Manns hovedverk i eksil er romanene *Die Jugend des Königs Henri Quatre* og *Die Vollendung des Königs Henri Quatre*. 

Mann var også aktiv som essayist og publisist. Han var fra ung alder av en demokratiforkjemper i det autoritære keiserriket, og allerede fra starten av første verdenskrig en markant krigsmotstander, og han advarte tidlig mot nasjonalsosialismen.

Både *Professor Unrat* og *Der Untertan* er filmatisert, henholdsvis som *[[Den blå engel]]* og som *[[Keiserens undersått]]*.

## Verker (utvalg)

* *Professor Unrat* (1905) (på norsk i 1994 under tittelen *Den blå engel*)
* *Geist und Tat* (1911)
* *Der Untertan* (1914)
* *Zola* (1915)
* *Die Jugend des Königs Henri IV*
* *Die Vollendung des Königs Henri IV*
* *Lidice* (1942)

## Referanser


## Litteratur
* Manfred Flügge: *Heinrich Mann. Eine Biographie.* Rowohlt, Reinbek 2006, ISBN 3-498-02089-7.
* Manfred Flügge: *Traumland und Zuflucht – Heinrich Mann in Frankreich.* Insel Verlag, Frankfurt am Main 2013, ISBN 978-3-458-35954-8 (insel taschenbuch 4254).

## Kilder
* 
* 
* 

## Eksterne lenker
* 
* 
* 
* 
* 
* 
*  Digitaliserte verk på archive.org
*  ''Internationales Heinrich-Mann-Forum'', uni-lueneburg.de
*  Ralf G. Jahn: ''Genealogie der Familie Mann''
*  Heinrich Mann på *[[Künste im Exil]]*
*  Heinrich-Mann-Archiv i arkivet til Akademie der Künste i Berlin
*  Marianne Krüll:
Herøy

**Herøy** er navnet på to kommuner i Norge, samt øya som Herøy kommune i Møre og Romsdal har navnet sitt fra:
* Herøy (Møre og Romsdal)
* Herøy (Nordland)
* Herøya (Herøy)